laion/Wikipedia-Exotic huggingface dataset:
קרב חמשת הצבאות

קרב חמשת הצבאות הוא קרב בדיוני המהווה חלק מההיסטוריה של הארץ התיכונה, עולם הפנטזיה של הסופר ג'ון רונלד רעואל טולקין. הקרב נערך בשנת 2941 לעידן השלישי, והשתתפו בו מצד אחד הגמדים, בני האדם והעלפים, ומצד שני האורקים והווארגים. הקרב מתואר בסוף הספר ההוביט, ובעיבוד הקולנועי שלו מהווה את עיקר החלק השלישי של הטרילוגיה. חבורה בת ארבעה עשר חברים – שלושה עשר גמדים שבראשם תורין צינת-אלון, שאליהם הצטרף בילבו בגינס, הוביט יושב הפלך – יצאה במסע אל בטן ההר שבו שוכן סמאוג הדרקון, במטרה לגרש אותו ולשקם את ארבור – שהייתה הממלכה הכבירה של הגמדים בני עם דורין. בילבו התגנב פנימה באמצעות שימוש בטבעת שהופכת אותו לבלתי נראה, ובעקבות כך הדרקון יצא לתקוף את עיר האגם אסגרות. ברד הקשת, לוחם נועז ומפקד פלוגת קשתים במשמר העיר, אשר היה נצר לשושלת מלכי דייל, ירה חץ לעבר סמאוג וקטל אותו. ברד סייע לשר העיר לשקם את העיר וכרת ברית עם מלך העלפים, שצבאו צעד לעבר העיר אותה שעה. לאחר מכן הנהיגו מלך העלפים וברד כוח צבאי משותף של עלפים ובני אדם לעבר ההר הבודד, שבו התבצר תורין, אשר הפך עם מות הדרקון למלך בטן ההר, יחד עם גמדיו. תורין, נתמך בטענה כי האוצר במקורו היה שייך לאבותיו, סירב לבקשת ברד לחלוק את אוצר הדרקון, ואף קרא לקרובו מלך הגמדים מגבעות הברזל, דֵּין רגל ברזל בֶּן נֵין, לבוא לעזרתו. ברד ומלך העלפים הטילו מצור על ההר הבודד, ואליהם הצטרף גם גנדלף הקוסם. ברד הצליח לשאת ולתת עם תורין על הסכם לחלוקת האוצר בעזרתו של בילבו, אשר גנב את "לב ההר" – אבן חן היקרה למנהיג הגמדים – והעביר אותה לבני האדם, כדי למנוע את המלחמה. התגבורת המיוחלת של צבא גמדים בראשות דֵּין הגיעה וגרמה לתורין לזנוח את ההסכם. רגע לפני שפרץ הקרב בין הגמדים לבין העלפים ובני האדם, הותקפו הן הצרים והן הנצורים על ידי צבאו של בולג (בנו של אזוג), מנהיג האורקים בהרי הערפל, יחד עם הווארגים, זאבי הענק. בתגובה התאחדו כוחות בני האדם, העלפים והגמדים. אף על פי שבתחילה נראה היה כי הכוחות של העמים החופשיים יעמדו מול כוחות האופל, המספרים העצומים של חייליו של בולג כמעט וגברו בסופו של דבר על הברית המשולשת. רק עזרה של העיטים שהגיעה באיחור, יחד עם ביורן (מעין אדם-דוב רב עוצמה, שהגמדים נפגשו עימו קודם לכן) היטתה את הכף כנגד האורקים שספגו תבוסה ונאלצו להימלט. במהלך הקרב הנהיג תורין את חבורת הגמדים שלו בהסתערות אמיצה כנגד האורקים, נפצע אנושות בקרב וחולץ בידי ביורן, אשר הצטרף לקרב בדמות דוב אימתני והרג את בולג. בילבו השתמש בטבעתו ונעלם מן העין, אולם נפצע בראשו ואיבד את הכרתו עד מהרה. בתום הקרב, בעודו מוטל על ערש דווי, התפייס תורין עם בילבו, לאחר שהשניים הסתכסכו בעקבות גנבת אבן החן, והתפכח מתאוות הבצע בה לקה בעקבות ההשתלטות על האוצר. לאחר מות תורין היה דֵּין רגל ברזל למלך הגמדים שבבטן-ההר. מלך העלפים הניח על חזהו של תורין את אבן החן שבילבו גנב, ועל קברו שבהר הבודד הוצבה חרבו "אורקריסט", אשר זוהרת בחשיכה בעת שאורקים ויצירי רשע נוספים קרבים, ובכך תמיד ניתנה לגמדים התרעה בהתקרב אויב לממלכתם אשר בבטן ההר.
הארי לארווה

הארי אדווין לארווה, הוא נולד בשם לאגרסטרם (בפינית: Harry Edvin "Harri" Larva, הוא נולד בשם Lagerström;‏ 9 בספטמבר 1906 – 15 בנובמבר 1980) היה אתלט פיני. אלוף אולימפי (אמסטרדם 1928) בריצת 1500 מטר. נוסף לכך, היה אלוף פינלנד (1928–1930 ו-1934) בריצת 800 מטר. בזירה הבינלאומית, לארווה וחבריו הפינים, שבלטו בעולם האתלטיקה של אותה תקופה, כונו "הפינים המעופפים". לארווה נולד וגדל בטורקו בשם הארי אדווין לאגרסטרם. הוא אולץ לשנות את שם משפחתו, לאגרשטרם, על ידי אורהו קקונן יו"ר איגוד האתלטיקה הפיני בשנת 1928 ולימים נשיא פינלנד, בטענה שהשם לא נשמע פיני מספיק. באולימפיאדת אמסטרדם (1928) זכה לארווה במדליית זהב בריצת 1500 מטר בשיא אולימפי חדש של 3:53.2 דקות, לפני ז'ול לדומג מצרפת (3:53.8 דקות) ובן ארצו אינו פורייה (3:56.4 דקות). באולימפיאדת לוס אנג'לס (1932) הוא סיים במקום עשירי בריצת 1500 מטר בתוצאה של 3:58.4 דקות. לארווה היה חרט במקצועו. ריצת 400 מטר: 50.9 שניות (1929) ריצת 800 מטר: 1.53.7 דקות (1928) ריצת 1,000 מטר: 2.28.6 דקות (1928) ריצת 1,500 מטר: 3.52.0 דקות (1928) ריצת מייל: 4.11.0 דקות (1928) ריצת 2,000 מטר: 5.38.6 דקות (1929) ריצת 3,000 מטר: 8.46.0 דקות (1926) מדיה וקבצים בנושא הארי לארווה בוויקישיתוף הארי לארווה, באתר הוועד האולימפי הבין-לאומי הארי לארווה, באתר olympedia.org הארי לארווה, באתר התאחדות האתלטיקה הבין-לאומית הארי לארווה, באתר Track and Field (גברים)
Bonito Generation

Bonito Generation הוא אלבום הבכורה של להקת האינדי פופ הבריטית קרו קרו בוניטו. האלבום יצא לאור ב-21 באוקטובר 2016 דרך חברת התקליטים Double Denim Records. לאחר הוצאת המיקסטייפ הראשון של הלהקה בשנת 2013, "Intro Bonito", תכננה הלהקה להוציא את אלבום הבכורה שלה בשנת 2015, אך באוקטובר באותה השנה אמרה הלהקה בראיון ל-Stereogum כי היא עדיין בתהליך הבנה "מה היא רוצה לבטא באלבום הבכורה". העבודה על האלבום הסתיימה בתחילת חודש אוגוסט בשנת 2016, לאחר שארכה מעל לשנה. מידע על האלבום Bonito Generation באתר MusicBrainz האלבום Bonito Generation באתר Discogs האלבום Bonito Generation באתר ספוטיפיי האלבום Bonito Generation באתר דיזר האלבום Bonito Generation באתר אפל מיוזיק Subscribe, Kero Kero Bonito, trading mp3s for sick beats, diymag.com (באנגלית) Kero Kero Bonito’s Radical Positivity Pop, Stereogum, ‏2016-10-20 Subscribe, My Generation: Kero Kero Bonito, diymag.com (באנגלית) Bonito Generation by Kero Kero Bonito (באנגלית), נבדק ב-2020-09-23 Kero Kero Bonito - Bonito Generation, Clash Magazine (באנגלית) Bonito Generation - Kero Kero Bonito | Songs, Reviews, Credits | AllMusic (באנגלית אמריקאית), נבדק ב-2020-09-23 Subscribe, Kero Kero Bonito - Bonito Generation, diymag.com (באנגלית) Kero Kero Bonito: Bonito Generation review – no-fat schoolyard dancehall, the Guardian, ‏2016-10-20 (באנגלית) Review: Kero Kero Bonito - Bonito Generation | Sputnikmusic, www.sputnikmusic.com Music Review: Kero Kero Bonito - Bonito Generation, Tiny Mix Tapes (באנגלית)
הפארק הלאומי ההרים הכחולים והרי ג'ון קרו

ההרים הכחולים והרי ג'ון קרו הם פארק לאומי בג'מייקה. הפארק משתרע על שטח של 495.2 קמ"ר ותופס כ-4.5% משטח היבשה בג'מייקה. הפארק ידוע ברחבי העולם בזכות המגוון הביולוגי שלו. פארק זה הוא האחרון משני בתי הגידול הידועים של פרפר זנב הסנונית (Papilio homerus), הפרפר הגדול ביותר בחצי הכדור המערבי, וכן בית הגידול לשחרור הג'מייקני שבסכנת הכחדה (Neospar nigerrimus), לחנק הג'מייקני (Epicrates subflavus) ולהוטיה הג'מייקנית (Geocapromys brownii). הפארק הוכרז כאתר מורשת עולמית של אונסק"ו עבור קריטריונים שונים (תרבותיים וטבעיים) ב-3 ביולי 2015. מדיה וקבצים בנושא הפארק הלאומי ההרים הכחולים והרי ג'ון קרו בוויקישיתוף אתר האינטרנט הרשמי של הפארק הלאומי ההרים הכחולים והרי ג'ון קרו עמוד האמנות והתרבות של גוגל - הרי בלו וג'ון קרואו "Blue and John Crow Mountains". Unesco. נבדק ב-28 באוקטובר 2016. {{cite web}}: (עזרה)
Mod

"Mod" (באנגלית: "Mood"; ובעברית: "מַצַּב רוּחַ") הוא שיר שהוקלט על ידי הזמר-יוצר הטורקי מוסטפא סנדל, ביחד עם הזמרת-יוצרת הטורקייה זיינפ באסטיק. הוא יצא לאור ב-12 בנובמבר 2019, בהוצאת חברת התקליטים דואן מיוזיק קומפני, כסינגל שלא מתוך אלבום. השיר הגיע למקום הראשון בטורקיה טופ 20. השיר נכתב במקור על ידי מוסטפא סנדל בדומה לשירים נוספים שהוציא במהלך הקריירה המוזיקלית שלו, והוא הופק על ידי ביירק ארהאן. "Mod" הוקלט על ידי השניים כדואט, שעוסק במצבי הרוח של בני האדם בסיטואציות שונות שהם עוברים במהלך החיים שלהם ודרכי ההתמודדות שלהם בנידון. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות. הווידאו קליפ הנלווה של "Mod" הועלה לערוץ היוטיוב של זיינפ באסטיק ב-12 בנובמבר 2019, ביום יציאתו של השיר כסינגל. לאורכו, ניתן לראות את השניים כשהם מבלים בעיר הגדולה ועושים דברים משותפים יחד, תוך שמצב הרוח שלהם חיובי ושמח. ישנן סצנות בהן ניתן לראותם כשהם לבושים בלבוש חגיגי ושרים למיקרופון את השיר. נכון לאוגוסט 2023 עומד מונה הצפיות של הקליפ על למעלה מ-215 מיליון צפיות. סרטון השיר "Mod" באתר יוטיוב Mustafa Sandal - Mod lyrics + English translation, lyricstranslate.com (באנגלית) Mustafa Sandal, Zeynep Bastık - Mod, Discogs (בצרפתית) Merve Özbey - Vuracak lyrics + English translation (Version #2), lyricstranslate.com (באנגלית) https://twitter.com/musictoptr/status/1213032367398543360, Twitter Mod, נבדק ב-2020-09-23 Mustafa Sandal, Zeynep Bastık - Mod
סורת א-טור

סורת א-טור (בערבית: سورة الطور, "ההר") היא הסורה ה-52 בקוראן. בסורה זו יש 49 פסוקים, ושמה נגזר מהפסוק הראשון בה, שם מוזכר הר סיני. פסוקים 1–28 מדברים על יום הדין, ומתארים את גן העדן והגיהנום. פסוקים 29–43 עוסקים באלו שדחו את מוחמד. בין היתר, מוחמד מאתגר אותם ליצור משהו הדומה לקוראן. על בסיס האיאת הללו ניסחו הוגים מוסלמיים את עקרון האעג'ז אל-קוראן. פסוקים 4–44 עוסקים ביחס בין המוסלמים לבין הלא מוסלמים. מדיה וקבצים בנושא סורת א-טור בוויקישיתוף סורת א-טור, בתרגום הרמן רקנדורף, באתר ויקיטקסט הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org TheLastDialogue, Surah At Tur Summary, The Last Dialogue, ‏7 במרץ 2019 (באנגלית) Quran 52 Sura al-Tur, WikiShia (באנגלית)
שממית ערבה

שממית ערבה (שם מדעי: Bunopus blanfordii) היא לטאה ממשפחת השממיתיים, המצויה באזור הערבה בישראל. שממית הערבה דומה במראה לשממית הבתים, אך בניגוד אליה היא נעדרת כריות הצמדה בקצות האצבעות, ולכן אינה יכולה לטפס על קירות חלקים. צבעה חום או ורדרד, גבה מכוסה בכתמים חומים גדולים ללא דגם אחיד, ועל הגב בולטים הקשקשים המסודרים בטורים. היא מאכלסת מגוון מצומצם של בתי גידול, ונמצאת לרוב בבתי גידול מישוריים המאופיינים בחצץ או בקרקע חולית. בארץ חיה באזור אילת ובדרום הערבה, וניתן למוצאה גם במספר מדינות במזרח התיכון ובדרום אסיה: איראן, איחוד האמירויות הערביות, אפגניסטן, טורקמניסטן, כוויית, מצרים, סוריה, עומאן, עיראק, פקיסטן וערב הסעודית. שממית הערבה ניזונה מחסרי חוליות קטנים, ופעילה בשעות הלילה בלבד. מתרבה בעונת הקיץ בכמה מחזורי רבייה, כאשר בכל מחזור מוטלות עד שתי ביצים בגומחה הנחפרת באדמה. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 52-53 שממית ערבה, באתר ITIS (באנגלית) שממית ערבה, באתר NCBI (באנגלית) שממית ערבה, באתר Animal Diversity Web (באנגלית) שממית ערבה, באתר האנציקלופדיה של החיים (באנגלית) שממית ערבה, באתר GBIF (באנגלית)
החצי האפל

החצי האפל (באנגלית: The Dark Half), ספר אימה של סטיבן קינג שפורסם באנגלית ב-1989. הספר הוסרט ב-1993. בישראל שודרה סדרת טלוויזיה "החצי האפל" בערוץ 3 שהוא בעצם "האזור המת" (The Dead Zone) למרות שאין לזה שום קשר לספר עצמו, אבל זה גם מבוסס על ספרו האחר של סטיבן קינג עם אותו שם. בספר מסופר על ט'אד בימונט, סופר בן 39 אשר קובר את הזהות הכפולה שלו, ג'ורג' סטארק, שם עט שבו השתמש כאשר כתב ספרים בדיוניים אפלים יותר ממה שהיה מעז תחת שמו הוא. הוא אפילו מביים קבורת דמה של ג'ורג' לטובת העיתונות. כאשר תושב מקומי נהרג, העדויות מובילות את השריף אלאן פנגבורן לקברו של ג'ורג' והוא מתחיל לחשוד בט'אד ברצח. באותו זמן, ט'אד מתחיל לחוות הזיות של דרורים עפים, הזיות שלא חווה כבר 23 שנים, מאז שעבר ניתוח מוח. בעוד שרשרת הרציחות המזוויעה נמשכת, מישהו המתיימר להיות ג'ורג' סטארק מתחיל להתקשר לט'אד. ט'אד חושש לביטחון משפחתו ופנגבורן לא מצליח להחליט האם ט'אד הוא אכן הרוצח. במהלך העלילה חושף ט'אד את הקשר הקיים בין הזהות האחרת שלו, שבשמה הוא כותב רבי מכר אלימים, ובין הזהות היומיומית הרגילה שלו. ישנם קווי דמיון רבים בין חייו הפרטיים של קינג, אשר בשנת 1985 כאשר הוא בן 39 חשף את שם העט שלו ריצ'רד בקמן. "החצי האפל", במסד הנתונים הקולנועיים IMDb (באנגלית) החצי האפל, באתר OCLC (באנגלית)
בילבורד טורקיה

בילבורד טורקיה (בטורקית: Billboard Türkiye) היה מגזין בשפה הטורקית שפעל תחת מגזין הבילבורד בטורקיה והיה אחראי על פרסום המצעדים במדינה, כמו גם על פרסום המצעדים הבינלאומיים במדינה. המגזין עסק בעולם המוזיקה הטורקי ופורסם מדי שבוע. את המגזין ייסדו בנובמבר 2006 וסגירתו הייתה בשנת 2010. מגזין בילבורד טורקיה פרסם את טורקיה טופ 20; מצעד טורקי רשמי לשירים בינלאומיים שאינם טורקיים. "רדיו בילבורד" שידר את המצעד בתחנת הרדיו 87.7 Rokket FM (איסטנבול). המצעדים הללו היו למצעדים הרשמיים של שירים בינלאומיים בטורקיה. המצעדים עודכנו בכל יום שני באתר ובמגזין. החל מספטמבר 2009 הפכו המצעדים למצעדים חודשיים בלבד. בילבורד טורקיה היו אחראים לפרסם גם את מצעד טורקיה טופ 20, שמכיל בתוכו שירים טורקיים בלבד והוא המצעד הרשמי לשירים בטורקיה. המגזין הפסיק את פועליו בשנת 2010. Mehmet Tez (14 באוגוסט 2010). "Türkiye'de müzik yayıncılığı neden bitti?". Hafif Müzik (בטורקית). אורכב מ-המקור ב-13 במרץ 2016. נבדק ב-13 במרץ 2016. {{cite news}}: (עזרה)
Time 'n' Place

Time 'n' Place הוא אלבום האולפן השני של להקת האינדי פופ הבריטית קרו קרו בוניטו. האלבום יצא לאור ב-1 באוקטובר 2018 דרך חברת התקליטים Polyvinyl Record Co. להוצאת האלבום, שהופק על ידי חבר הלהקה גאס לובן, קדמו הסינגלים "Only Acting" (שנכלל גם במיני-אלבום של הלהקה, TOTEP),‏ "Time Today" ו-"Make Believe". באלבום זה ניכר שינוי מסגנונה הקודם של הלהקה, והוא מכיל מוזיקת אינדי רוק ודרים פופ. מידע על האלבום Time 'n' Place באתר MusicBrainz האלבום Time 'n' Place באתר Discogs Time 'n' Place, kerokerobonito.com (ארכיון) Kero Kero Bonito are smiling through it all, The FADER (באנגלית) Kero Kero Bonito Are Doing Whatever They Want, FLOOD (באנגלית)
KU לוון

האוניברסיטה הקתולית בלוון (בהולנדית: Katholieke Universiteit Leuven; בקיצור: KU Leuven) היא אוניברסיטת מחקר עצמאית, הממוקמת בלוון שבבלגיה, אשר נוסדה בשנת 1425. נכון לשנת 2023, למדו באוניברסיטה כ־63,774 סטודנטים, מתוכם 15,179 (23.8%) סטודנטים בין־לאומיים המגיעים מ־150 מדינות. שפת ההוראה העיקרית במוסד היא הולנדית, אם כי מספר תוכניות נלמדות באנגלית, במיוחד בתארים מתקדמים. היא האוניברסיטה הגדולה ביותר בבלגיה ובארצות השפלה ונחשבת לאחת מן הטובות באירופה ומדורגת באופן עקבי כאחת מ־100 האוניברסיטאות הטובות בעולם. הקמפוס הראשי של האוניברסיטה נמצא בלוון שבו פקולטות, בתי ספר, ספריות, מכוני מחקר, מעונות סטודנטים, בית החולים האוניברסיטאי ומתקנים נוספים שמפוזרים ברחבי העיר עצמה, אך ישנם קמפוסי לווין גם בערים ברוז', דה נייר, גנט, בריסל, אנטוורפן וג'ייל. האוניברסיטה חברה (מייסדת) במספר רשתות מוסדיות ובין־לאומיות, ובהם ועידת בתי הספר האירופיים לחינוך ומחקר הנדסי מתקדם (CESAER), אוניברסיטאס 21 (U21), קבוצת קוימברה (GC), הליגה האירופית לאוניברסיטאות מחקר (LERU), אירופאום, איגוד האוניברסיטאות האירופאיות (EUA), האוניברסיטה הבין־לאומית בוונציה (VIU), הפדרציה הבין־לאומית של האוניברסיטאות הקתוליות (IFCU), קונסורציום מדיניות טרנס־אטלנטית (TPC) ֹֹ וב־Una Europa. בנוסף האוניברסיטה מקיימת שיתוף פעולה עם ארגוני מחקר וטכנולוגיה אסטרטגיים פלמיים ומקיימת שיתופי פעולה מחקריים בין־לאומיים. האוניברסיטה מציעה 49 תוכניות לתואר ראשון, 137 תוכניות לתואר שני ו־43 תוכניות מתקדמות לתואר שני בחמש עשרה הפקולטות המרכיבות אותה. אוניברסיטת לוון נחשבת לאוניברסיטה הקתולית העתיקה בעולם, אך למרות שמה האוניברסיטה פועלת בנפרד מן הכנסייה הקתולית. כמה מבוגרי האוניברסיטה הידועים הם: עבד אל-קדיר ח'אן, וינסנט ריימן, סימון מיניולה והרמן ואן רומפיי. המוסדות האקדמיים המוקדמים החלו לפעול באזור כבר בשנת 1425, אך הם נסגרו בשנים שלאחר המהפכה הצרפתית. האקדמיה נפתחה שנית בשנת 1834. בשנת 1970 הוחלט על פיצול באוניברסיטה לאור המתיחות החברתית במדינה. האוניברסיטה מאורגנת בשלוש קבוצות, שלכל אחת פקולטות, מחלקות ובתי ספר משלה המציעים תוכניות עד לרמת דוקטורט. קבוצת מדעי הרוח והחברה הפקולטה לתאולוגיה ומדע הדתות הפקולטה למשפטים קנוניים הפקולטה למשפטים וקרימינולוגיה הפקולטה לכלכלה ומנהל עסקים הפקולטה למדעי החברה הפקולטה לאמנויות הפקולטה לפסיכולוגיה ומדעי החינוך קבוצת מדע, הנדסה וטכנולוגיה הפקולטה לארכיטקטורה הפקולטה למדעים הפקולטה למדעי ההנדסה הפקולטה להנדסה ביו-מדעית הפקולטה לטכנולוגיה הנדסית קבוצת מדעי הביו-רפואה הפקולטה לרפואה הפקולטה למדעי הרוקחות הפקולטה למדעי התנועה והשיקום דירוג שנגחאי – מיקום 86 (2023) דירוג Times Higher Education – מיקום 45 (2024) דירוג QS לאוניברסיטאות – מיקום 61 (2024) מדיה וקבצים בנושא KU לוון בוויקישיתוף אתר האינטרנט הרשמי של KU לוון (בהולנדית ובאנגלית) KU לוון, ברשת החברתית פייסבוק KU לוון, ברשת החברתית אקס (טוויטר) KU לוון, ברשת החברתית אינסטגרם KU לוון, ברשת החברתית LinkedIn KU לוון, סרטונים בערוץ היוטיוב
Bip Bip

"Bip Bip" (בעברית: "ביפ ביפ") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-22 בספטמבר 2014, בהוצאת חברת התקליטים דואן מיוזיק קומפני כסינגל שלא מתוך אלבום. הגרסה המצליחה של השיר נקראה בשם "Bip Bip (Bayraşa Mix)". השיר לא הצליח להיכנס לטורקיה טופ 20, אך זכה להצלחה רבה ביוטיוב. השיר נכתב והופק על ידי אלפר נרמן ואונור. בשנת 2011, הוציאה סימגה את מיני-אלבום הבכורה שלה Yeni Çıktı, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שהצליח לזכות להצלחה רבה, כאשר צבר למעלה מ-54 מיליון צפיות ביוטיוב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-12 מיליון השמעות. הווידאו קליפ הנלווה של "Bip Bip" הועלה לערוץ היוטיוב של netd müzik ב-22 בספטמבר 2014, ביום יציאתו של השיר כסינגל. בתחילתו, ניתן לראות את סימגה כשהיא הולכת בשדה הפתוח ולראשה כובע קש, תוך שהיא עצמה לובשת שמלה בצבע אדום ולאחר מכן מתחילה לשיר את השיר. נכון לאוגוסט 2023 עומד מונה הצפיות של הקליפ על למעלה מ-55 מיליון צפיות. סרטון השיר "Bip Bip" באתר יוטיוב Simge – Bip Bip (באנגלית), נבדק ב-2020-09-23 Simge - Bip Bip (Bayraşa Mix) Bip Bip - Bayraşa Mix, נבדק ב-2020-09-23
ברברה לגואה

ברברה לגואה (באנגלית: Barbara Lagoa; נולדה ב-2 בנובמבר 1967) היא עורכת דין ומשפטנית אמריקאית. היא מכהנת כשופטת בבית המשפט הפדרלי האחד עשר לערעורים של ארצות הברית. לפני שמונתה לשופטת פדרלית, הייתה האישה ההיספנית הראשונה שמונתה לבית המשפט העליון של פלורידה. ברברה נשואה לעורך הדין פול סי האק ג'וניור, אשר אביו הוא השופט המחוזי פול האק. ללגואה ובעלה שלוש בנות, כולל תאומות. לגואה היא קתולית מאמינה. מדיה וקבצים בנושא ברברה לגואה בוויקישיתוף https://www.mynews13.com/content/dam/News/static/FL/pdfs/Lagoa-Barbara-Application.pdf Ovalle, David (9 בינואר 2019). "Miami's Barbara Lagoa is the next Florida Supreme Court justice". The Miami Herald. {{cite news}}: (עזרה) "Federalist Society Contributor: Barbara Lagoa". fedsoc.org. "DeSantis Picks Female Cuban-American For State's High Court". wusfnews.wusf.usf.edu. Stanley-Becker, Isaac; Davis, Aaron (20 בספטמבר 2020). Washington Post https://www.washingtonpost.com/politics/barbara-lagoa-supreme-court/2020/09/20/364d73e4-fb50-11ea-b555-4d71a9254f4b_story.html. נבדק ב-21 בספטמבר 2020. {{cite news}}: (עזרה); חסר או ריק |title= (עזרה) Zimmermann, Carol. "Two Catholic women judges top short list as possible Supreme Court nominees". National Catholic Reporter. National Catholic Reporter. נבדק ב-21 בספטמבר 2020. {{cite web}}: (עזרה)
Miş Miş

"Miş Miş" (בעברית: "בֵּלָה בֵּלָה") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-11 ביוני 2015, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה. השיר הגיע למקום הראשון בטורקיה טופ 20. השיר נכתב והופק על ידי אוזן בייראשה וסיבל אלגן. בשנת 2011, הוציאה סימגה את מיני-אלבום הבכורה שלה Yeni Çıktı, שלא זכה להצלחה לה ציפתה ולאחר מכן, החליטה להוציא את "Bip Bip", כסינגל הבכורה שלה, שכן הצליח ביוטיוב כאשר צבר למעלה מ-54 מיליון צפיות. לאחר מכן, יצא השיר הזה כסינגל השני שלה וכסינגל המצליח ביותר שלה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות. הווידאו קליפ הנלווה של "Miş Miş" הועלה לערוץ היוטיוב של netd müzik ב-22 בספטמבר 2015, ביום יציאתו של השיר כסינגל. בתחילתו, ניתן לראות את סימגה כשהיא הולכת ברחובות העיר, תוך שמסביבה התושבים מבצעים את פעולותיהם היומיומיות כמו תליית כביסה וכדומה. בהמשך, ניתן לראותה כשהיא רוקדת יחד איתם. נכון לאוגוסט 2023 עומד מונה הצפיות של הקליפ על למעלה מ-235 מיליון צפיות. סרטון השיר "Miş Miş" באתר יוטיוב Simge – Miş Miş (באנגלית), נבדק ב-2020-09-23 Ben Bazen by Simge, Genius (באנגלית) https://twitter.com/musictoptr/status/632182767665737733, Twitter Simge - Miş Miş Miş Miş, נבדק ב-2020-09-23
פטי ואפ

ווילי ג'וניור מקסוול השני (באנגלית: Willie Junior Maxwell II; נולד ב-7 ביוני 1991) הוא ראפר וזמר אמריקאי הידוע בשם הבמה פטי ואפ (באנגלית: Fetty Wap). מקסוול צבר הכרה בינלאומית בעקבות סינגל הבכורה שלו Trap Queen, שזכה לאהדה ולהצלחה רבה ואף הגיע למעמד יהלום בארצות הברית. לאחר הוצאת הלהיט, חתם מקסוול על חוזה עם חברת התקליטים 300 אנטרטיינמנט, ומאוחר יותר עם Atlantic Records. אלבום הבכורה שלו הנושא את שמו, שכלל את הלהיט יחד עם השירים "679" ו-"My Way" שזכו גם הם להצלחה בארצות הברית, יצא לאור בספטמבר 2015 והגיע לפסגת מצעד האלבומים האמריקאי בילבורד 200. שירו "All in My Head (Flex)" עם פיפת' הרמוני זכה להצלחה בינלאומית. 2015: Fetty Wap 2014: Up Next 2015: Zoo Style 2015: Coke Zoo 2016: Zoo '16 2016: Money, Hoes & Flows 2016: Zoovier 2017: For My Fans 2 2018: For My Fans 3: The Final Chapter 2018: Bruce Wayne 2020: Trap & B מדיה וקבצים בנושא פטי ואפ בוויקישיתוף אתר האינטרנט הרשמי של פטי ואפ (באנגלית) פטי ואפ, ברשת החברתית פייסבוק פטי ואפ, ברשת החברתית אקס (טוויטר) פטי ואפ, ברשת החברתית אינסטגרם פטי ואפ, ברשת החברתית טיקטוק פטי ואפ, סרטונים בערוץ היוטיוב פטי ואפ, במסד הנתונים הקולנועיים IMDb (באנגלית) פטי ואפ, באתר אפל מיוזיק (באנגלית) פטי ואפ, באתר ספוטיפיי פטי ואפ, באתר סאונדקלאוד (באנגלית) פטי ואפ, באתר Last.fm (באנגלית) פטי ואפ, באתר AllMusic (באנגלית) פטי ואפ, באתר MusicBrainz (באנגלית) פטי ואפ, באתר דיזר פטי ואפ, באתר Discogs (באנגלית) פטי ואפ, באתר Songkick (באנגלית) פטי ואפ, באתר Genius פטי ואפ, באתר בילבורד (באנגלית) פטי ואפ, באתר טיידל (באנגלית) כיצד פטי וואפ שינה את חייו של הילד הזה?, באתר ‏מאקו‏, 20 בספטמבר 2015 Gold & Platinum, RIAA (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
Yankı

"Yankı" (באנגלית: "Echo"; ובעברית: "הֵד") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-29 בינואר 2016, בהוצאת חברת התקליטים דואן מיוזיק קומפני כסינגל שלא מתוך אלבום. הוא הפך ללהיט בין-לאומי, אך עם זאת הוחלט שלא לכלול אותו באלבום הבכורה של סימגה, בדומה ל-"Miş Miş". השיר הגיע למקום השני בטורקיה טופ 20. השיר נכתב על ידי סימגה, דניז ארטן, סזן אקסו וארסיי אונר והופק על ידי סמסון דמיר. הצלחתו של "Yankı" התבטאה בכך שהוא כבש עשרות פסגות של מצעדים בטורקיה, תוך שהפך לאחד מהשירים המצליחים ביותר בשנת 2016 בטורקיה וזאת לאור העובדה, שהגיע למקום השני בטורקיה טופ 20. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40 מיליון השמעות. הווידאו קליפ הנלווה של "Yankı" הועלה לערוץ היוטיוב של netd müzik ב-1 בפברואר 2016, כמה ימים לאחר יציאתו של השיר כסינגל. חלק מהקליפ צולם בשחור-לבן בעוד חלקו צולם בצבע על מנת להמחיש את המשמעות שלו. כמו כן, ברוב הקליפ ניתן לראות את סימגה כשהיא לבדה. נכון לאוגוסט 2023 עומד מונה הצפיות של הקליפ על למעלה מ-170 מיליון צפיות. מידע על הסינגל "Yankı" באתר מיוזיק בריינז מידע על היצירה "Yankı" באתר Discogs סרטון השיר "Yankı" באתר יוטיוב סימגה, דניז ארטן, סזן אקסו, ארסיי אונר Simge – Yankı (באנגלית), נבדק ב-2020-09-23 Ben Bazen by Simge, Genius (באנגלית) https://twitter.com/musictoptr/status/748871392863653888, Twitter Yankı, נבדק ב-2020-09-23 Simge - Yankı
Kamera

"Kamera" (באנגלית: "Camera"; ובעברית: "מַצְלֵמָה") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-18 ביולי 2016, בהוצאת חברת התקליטים דואן מיוזיק קומפני כסינגל שלא מתוך אלבום. השיר הפך ללהיט בין-לאומי, אך עם זאת הוחלט שלא לכלול אותו באלבום הבכורה שלה, בדומה ל-"Miş Miş" ו-"Yankı". השיר הגיע למקום השביעי במצעד שירי הפופ של טורקיה והפך ללהיט במדינה. השיר נכתב על ידי אלפר נרמן, סזן אקסו, אונור ואמיטאב בטצ'ריה והופק על ידי סימגה ביחד עם אוזן בייראשה. הצלחתו של השיר התבטאה בכך שהוא נכנס למצעדים רבים, תוך שהפך לאחד מהשירים המצליחים ביותר של סימגה וזאת לאור העובדה, שהגיע למקום השביעי במצעד שירי הפופ של טורקיה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות. הווידאו קליפ הנלווה של "Kamera" הועלה לערוץ היוטיוב של netd müzik ב-22 ביולי 2016, כמה ימים לאחר יציאתו של השיר כסינגל. תחילתו של הקליפ צולמה בשחור-לבן על מנת לגרום לו להיראות כמו סרט ישן. בהמשך לכך, התמונה מתחלפת לתמונה בצבע במטרה להמשיך ולהמחיש את מילות השיר. נכון לאוגוסט 2023 עומד מונה הצפיות של הקליפ על למעלה מ-30 מיליון צפיות. מידע על הסינגל "Kamera" באתר מיוזיק בריינז מידע על היצירה "Kamera" באתר Discogs סרטון השיר "Kamera" באתר יוטיוב אלפר נרמן, סזן אקסו, אונור, אמיטאב בטצ'ריה Simge – Kamera (באנגלית), נבדק ב-2020-09-23 Ben Bazen by Simge, Genius (באנגלית) Simge – Yankı (באנגלית), נבדק ב-2020-09-23 Kral Müzik – Kralmuzik.com.tr, web.archive.org, ‏2016-01-31 Kamera, נבדק ב-2020-09-23 Simge - Kamera
Prens & Prenses

"Prens & Prenses" (באנגלית: "Prince & Princess"; ובעברית: "נָסִיךְ וּנְסִיכָה") הוא שיר שהוקלט על ידי הזמרת-יוצרת הטורקייה סימגה. הוא יצא לאור ב-11 בינואר 2017, בהוצאת חברת התקליטים דואן מיוזיק קומפני כסינגל שלא מתוך אלבום. כמו כן, הוחלט שלא לכלול אותו באלבום הבכורה של סימגה. השיר לא זכה להצלחה במצעדים, אך צבר למעלה מ-70 מיליון צפיות ביוטיוב. השיר נכתב על ידי ארסיי אונר שהשתתף בכתיבה הלהיט של סימגה "Yankı", שיצא לאור בשנת 2016 והוא הופק על ידי סמסון דמיר. הצלחתו של "Prens & Prenses" התבטאה בכך שהוא הצליח לצבור למעלה מ-50 מיליון צפיות ביוטיוב, אך עם זאת הוא הפך לאחד משיריה היחידים של הזמרת שלא נכנס לטורקיה טופ 20. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות. הווידאו קליפ הנלווה של "Prens & Prenses" הועלה לערוץ היוטיוב של netd müzik ב-11 בינואר 2017, ביום יציאתו של השיר כסינגל. בתחילתו, ניתן לראות את סימגה כשהיא בבית לבדה, תוך שהמסקרה בעיניה מרוחה היות שניתן להבין כי היא בכתה בעקבות משבר שפקד אותה. בהמשך היא מתחילה לבצע את השיר. נכון לאוגוסט 2023 עומד מונה הצפיות של הקליפ על למעלה מ-70 מיליון צפיות. מידע על הסינגל "Prens & Prenses" באתר מיוזיק בריינז מידע על היצירה "Prens & Prenses" באתר Discogs סרטון השיר "Prens & Prenses" באתר יוטיוב Simge – Prens & Prenses (באנגלית), נבדק ב-2020-09-23 Simge – Kamera (באנגלית), נבדק ב-2020-09-23 Simge - Prens & Prenses Prens & Prenses, נבדק ב-2020-09-23